SKRIFTLIG FORESPOERGSEL E-1815/98

af Jessica Larive (ELDR) til Kommissionen

(11. juni 1998)

Om: Europa-Kommissionens utilstraekkelige reaktion paa forskelsbehandling i forbindelse med billetsalg til verdensmesterskaberne i fodbold 1998

Den 20. maj 1998 henvendte 32 medlemmer af Europa-Parlamentet sig til en fransk domstol, idet de via en hurtig retsprocedure mod den franske organisationskomite i verdensmesterskabet i fodbold 1998 (CFO) forsoegte at opnaa, at ogsaa andre fodboldentusiaster og ikke blot de franske kunne faa billetter til turneringen. Europa-Kommissionen indleder nu under pres fra Europa-Parlamentet overtraedelsesprocedure mod organisationskomiteen. Resultatet heraf, sandsynligvis i form af boeder, kommer dog foerst flere maaneder efter verdensmesterskabet.

1. Hvorfor reagerede Kommissionen saa sent og saa langsomt, naar det baade i en undersoegelse af 1993 af Coopers og Lybrand, gennemfoert paa foranledning af Kommissionens GD X, og i betaenkningen af Larive om Det Europaeiske Faellesskab og sport, som blev naesten enstemmigt vedtaget af Europa-Parlamentet i maj 1994, allerede blev fastslaaet, at salg af billetter til store sportsbegivenheder boer ske paa aerlig og retfaerdig vis og at det er uacceptabelt, at kun landets egne borgere kan faa billetter.

2. Hvorfor svarer kommissaer Van Miert paa samme spoergsmaal til spoergetiden den 12. maj 1998 "at undersoegelsen blev gennemfoert paa foranledning af GD X og konkurrencespoergsmaal henhoerer under GD IV". Betyder det, at der ikke er tale om indbyrdes afstemning af politikken mellem de forskellige generaldirektorater og at de ikke laeser hinandens rapporter?

3. Som bekendt modtog Kommissionen allerede klager over den daarligt fungerende billetordning i forbindelse med verdensmesterskaberne i fodbold i 1990 i Italien og billetsalget til De Olympiske Lege i Barcelona i 1992. Hvordan kan det saa vaere, at Kommissionens opfoelgning af billetsalget til verdensmesterskaberne i fodbold i 1998 har vaeret saa ringe og at den har grebet (for) sent ind?

Svar afgivet paa Kommissionens vegne af Karel Van Miert

(17. juli 1998)

1. Kommissionen mener ikke, at den reagerede hverken for langsomt eller for sent paa den forskelsbehandling, som organisationskomitéen ved verdensmesterskabet i fodbold i 1998 gjorde sig skyldig i. Under de indledende droeftelser med den franske organisationskomité (CFO) i marts 1997 om ordningen for billetsalg gennem rejsearrangoerer praeciserede Kommissionen, at det var udtryk for diskrimination og derfor uacceptabelt, naar man skulle bevise, at man havde bopael i Frankrig, naar man oenskede at koebe billetter. Da CFO derpaa i januar 1998 fortalte Kommissionen, at personer, der oenskede at koebe billetter direkte hos komitéen, skulle opgive en adresse i Frankrig, blev der straks taget skridt til at bringe en ende paa denne diskriminerende adfaerd.

2. Kommissionen kan forsikre det aerede medlem om, at naar det er hensigtsmaessigt at goere det, arbejder Kommissionens tjenestegrene aktivt sammen om koordineringen og gennemfoerelsen af Kommissionens politikker. Den af det aerede medlem naevnte undersoegelse, som blev bestilt af GD X og gennemfoert af Coopers & Lybrand i taet samarbejde med de relevante generaldirektorater i Kommissionen, afspejler de principper, som Kommissionens generaldirektorat for konkurrence foelger med hensyn til rejsearrangoerers billetsalg.

3. Kommissionens undersoegelser af billetsalget ved verdensmesterskabet i fodbold i 1990 i Italien og ved De Olympiske Lege i 1992 i Barcelona beskaeftigede sig udelukkende med rejsearrangoerers billetsalg. Tilsvarende handlede droeftelserne med Kommissionen i 1997 ogsaa udelukkende om ordningen for billetsalg gennem rejsearrangoerer. Paa det tidspunkt var Kommissionen uvidende om CFO's diskriminerende salgsarrangement i Frankrig for saa vidt angik salget af billetter til den brede offentlighed ad andre kanaler end rejsearrangoerer. De oplysninger modtog Kommissionen foerst fra CFO i januar 1998, hvorpaa den straks tog skridt til at bringe en ende paa CFO's diskriminerende fremgangsmaade.